CELEX: 22004D0084
Language: el
Date: 2004-06-08 00:00:00
Title: 2004/84/: Απόφαση της Μεικτής Επιτροπής του ΕΟΧ αριθ. 84/2004, της 8ης Ιουνίου 2004, για την τροποποίηση του παραρτήματος XXI (Στατιστικές) της συμφωνίας για τον ΕΟΧ

25.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/42
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 84/2004
   της 8ης Ιουνίου 2004
   για την τροποποίηση του παραρτήματος XXI (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα ΧΧΙ της συμφωνίας τροποποιήθηκε από την συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, που υπογράφηκε στις 14 Οκτωβρίου 2003, στο Λουξεμβούργο (1).
            
         
               (2)
            
            
               Θα πρέπει να ενσωματωθεί στη συμφωνία ο κανονισμός (ΕΚ) αριθ. 29/2004 της Επιτροπής, της 8ης Ιανουαρίου 2004, για τον καθορισμό των χαρακτηριστικών της ενότητας ad hoc 2005 σχετικά με το συνδυασμό της επαγγελματικής και της οικογενειακής ζωής, που προβλέπει ο κανονισμός (ΕΚ) αριθ. 577/98 του Συμβουλίου (2).
            
         
               (3)
            
            
               Ο κανονισμός (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπρόθεσμων στατιστικών (3) έχει ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 1165/98 καταργεί την οδηγία 78/166/ΕΟΚ του Συμβουλίου, της 13ης Φεβρουαρίου 1978 (4), όπως τροποποιήθηκε μεταγενέστερα, που έχει ενσωματωθεί στην συμφωνία και που συνεπώς πρέπει να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XXI της συμφωνίας τροποποιείται ως εξής:
   
               1)
            
            
               Μετά το σημείο 18αε [κανονισμός (ΕΚ) αριθ. 247/2003 της Επιτροπής] παρεμβάλλεται το ακόλουθο σημείο:
               
                           «18αστ.
                        
                        
                           
                              32004 R 0029: Κανονισμός (ΕΚ) αριθ. 29/2004 της Επιτροπής, της 8ης Ιανουαρίου 2004, για τον καθορισμό των χαρακτηριστικών της ενότητας ad hoc 2005 σχετικά με το συνδυασμό της επαγγελματικής και της οικογενειακής ζωής, που προβλέπει ο κανονισμός (ΕΚ) αριθ. 577/98 του Συμβουλίου (ΕΕ L 5 της 9.1.2004, σ. 57).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                        
                                    
                                    
                                       Ο παρών κανονισμός δεν εφαρμόζεται στο Λιχτενστάιν.»
                                    
                                 
                     
         
               2)
            
            
               Το κείμενο του σημείου 4 διαγράφεται.
            
         Άρθρο 2
   Τα κείμενα του κανονισμού (ΕΚ) αριθ. 29/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Ιουνίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουνίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         S. GILLESPIE
         
      
   
   
      (1)  ΕΕ L 130 της 29.4.2004, σ. 3.
   
      (2)  ΕΕ L 5 της 9.1.2004, σ. 57.
   
      (3)  ΕΕ L 162 της 5.6.1998, σ. 1.
   
      (4)  ΕΕ L 52 της 23.1.1978, σ. 17.
   
      (5)  Δεν έχουν αναφερθεί συνταγματικές απαιτήσεις.